Ńdɔ ǹkúkúmá á ngāyalan bɔ́ ai ayɔ́g, a dzogé fəg miǹnǒm mí bod á sí[28], 14ǹkúkúmá Roboam ǎ ngakɔ́bɔ ai bɔ́ anə́ fəg bəndómán[29] nâ: “Tara á ngābɔ̄ mína m̀bog adǐd, mayi bəde ádǐd áfə̄ á yób. Tará á ngāyíd mínā ai bingə́ŋ, hədá mə mayi mína yíd ai miǹkás bikie mí dzɔmɔ́ ai sén!” 15Ńgə́ ńkūkúmá á ndzí kig vógolo áyɔŋ, lə́ ngábə́ á mə̄kə́ŋ ńyían Zāmbá, nə́ ebúg dzíé é tóbán ḿból á ngākɔ́bɔ̄ ai Yéroboam, mɔ́n Nevath, ânyǔ Ahiya yǎ Silo. 16Ḿból ǹkúkúmá ā ndzí kig bɔ́ vógolo, ńdɔ̄ ayɔŋ Ísraɛ̂l ásə a ngáyalan ǹkúkúmá naa: “Ngab fə́ bī bə̄lə́ ai Dávid ? Byǎ bə́lə́ kig dzóm ziŋ fǔfulu ai mɔ́n Yesé ! Mod ósə á kə̄lə́ á bibə̌m bíé, ǎ Ísraɛ̂l ! Étɔ̄á dzī wǎmēn mvamán ai ndâ bod dzoe, ǎ Dávid !” Ńdɔ Ísraɛ̂l ásə á ngākə̄ á bibə̌m bíé. 17Roboam ǎ ngadzóē é bɔ́n bə́ Ísraɛ̂l yā bə́ ngábə́ tɔá á bə̄tísɔ̌n yā Yúda. 18Ńdɔ ǹkúkúmá Roboam a ngálóm Adoram, ǹdzóe bisíé bí étúga, hədá ńdɔ̄ bɔ́n bə́ Ísraɛ̂l bə́ ngálúm nye ngɔg, bə́ mān nyé wé. Ńdɔ ǹkúkúmá Roboam á ngávôl bɛ́d ékālíg dzíé nə́ a túb á Yērúzalɛm. 19Éyə̄ hḿ Ísraɛ̂l a ngátsaman ai ndá Dāvid ná a zaa kwí ámōs yə aná.